माल्या से जेटली की मुलाकात पर कांग्रेस का तंज, देश में 'जब वी मेट' पार्ट-2 चल रही, मोदी जी का नया नारा 'भगोड़ों का साथ लुटेरों का विकास'  
कांग्रेस ने मोदी सरकार को इस मुद्दे पर आड़े हाथ लिया
रणदीप सुरेजवाला बोले, देश में 'जब वी मेट' पार्ट-2 चल रही
राहुल गांधी ने कहा, स्वतंत्र जांच के आदेश तुरंत देने चाहिए
उधर, बीजेपी ने कांग्रेस के आरोप पर पलटवार किया है. बीजेपी प्रवक्ता संबित पात्रा ने कहा कि एक बार प्रधानमंत्री  मनमोहन सिंह ने प्रेस से कहा था हम लोगों को  किगफिशर को मुश्किलों से निकलना होगा. आखिर 'किंगफिशर के साथ ये रिश्ता क्या कहलाता है.' उन्होंने कहा कि विजय माल्या सिविल एविएशन स्टैंडिंग समिति का सदस्य भी था. बीजेपी प्रवक्ता संबित पात्रा ने प्रेस कांफ्रेंस में कहा कि प्रधानमंत्री मनमोहन सिंह के साथ चाय पर मीटिंग के बाद वह लोन दिलाने में मदद के लिए धन्यवाद पत्र लिखते हैं. उन्होंने सवाल उठाते हुए कहा कि राहुल गांधी आप बताएं कि विजय माल्या के गुड टाइम्स में आपकी कितनी हिस्सेदारी है. किंगफ़िशर एयरलाइन्स विजय माल्या का था या राहुल गांधी और सोनिया गांधी का था.